丘成桐

丘成桐係美國華人數學家，專研究微分幾何，因為證明卡拉比猜想同埋正質量假設，喺1983年嘅華沙國際數學人大會攞到菲爾茲獎章。創幾何分析一支，以泛函分析、偏微分方程研究流形結構。

生平 
丘成桐原籍廣東省梅州蕉嶺縣，廣東汕頭出世，有八個兄弟姊妹。之後全家移居香港。14歲時喺大學教哲學嘅阿爸過世，由阿媽獨力養大。中學時就讀香港培正中學，1966年入讀香港中文大學數學系。大學三年級時，跟 Stephen Salaff 去美國柏克萊加州大學深造，師從陳省身。1971年攞到博士學位之後，喺高等研究所做咗一年博士後研究，然後喺紐約州立大學石溪分校做咗兩年助理教授。

1974年，佢做咗史丹福大學副教授。1979年以正教授身份返去高等研究所。1980年成為高等研究院教授。1984年至1987年任聖地牙哥加州大學教授。1987年，喺哈佛大學教書。

丘成桐而家係哈佛大學 William Caspar Graustein 講席教授、浙江大學高等數學研究所所長、香港中文大學數學科學研究所主任。

佢同太太有兩個仔，其中丘正熙攞過美國英特爾高中天才科學獎第六十屆決賽獎。2005年國立台灣大學頒授名譽博士學位畀佢。

成就 
丘成桐改變同埋擴展人對偏微分方程係微分幾何中嘅作用同理解，並影響到拓撲學、代數幾何、表示理論、廣義相對論等領域。

1976年解決咗卡拉比猜想，結果及方法應用到超弦理論中。
 證明 Monge-Ampère 方程解存在。
 1978年、1979年同 R.舍恩合作解決咗廣義相對論中嘅正質量猜想。
 同 Karen Uhlenbeck 合作解決 Hitchin-Kobayashi 猜想嘅高維形式。
 高維閔科夫斯基問題、塞梵利猜想、弗蘭克爾猜想、三維流形嘅拓撲學同埋極小曲面同史密斯猜想等

丘成桐教授亦有研究有扭量嘅超弦理論。

個人榮譽 
 中央研究院數理科學組院士
 香港中文大學榮譽理學博士
 中國科學院外籍院士
 臺灣國立交通大學榮譽博士
 臺灣國立清華大學榮譽博士
 澳門大學榮譽理學博士
 浙江大學名譽博士
 香港科技大學理學榮譽博士
 香港科學院院士

St. Andrews 大學數學歷史計畫

【數．學堂】華人之光——丘成桐教授 👏🏻👏🏻👏🏻... - 恒隆數學獎 - To infinity 無限可能 | Facebook

類:香港科學院院士
類:香港科技大學榮譽博士
類:浙江大學名譽博士
類:澳門大學榮譽博士
類:中國科學院院士
類:香港中文大學榮譽博士
類:中央研究院院士
類:梅州人
類:美籍華人
類:數學家
類:菲爾茲獎得主
成桐
類:香港培正中學舊生